Os humans han iu alzando, recuperando, manipulando y comunicando información dende que os sumerios en Mesopotamia desenvolicoron a escritura enta l'anyo 3000 aC, pero o termin "tecnolochía d'a información" en o suyo sentiu moderno apareixió por primera vegada en un articlo de 1958 publicau en Harvard Business Review; os autors Leavitt y Whisler comentoron que "a nueva tecnolochía encara no tien garra nombre establiu. L'habríamos de decir tecnolochía d'a información." Basando-se en l'almadazenamiento y a procesión d'a tecnolochía utilizada, se pueden distingir quatre fases diferents en o desenvolique d'a tecnolochía d'a información: a fase pre-mecanica (3000aC– 1450 dC), a mecanica (1450–1840), a electromecanica (1840–1940) y a electronica (1940-actualment). Iste articlo se concentra en o periodo mas recient (o electronico), que prencipió arredol de l'anyo 1940.